
Corporis  humani  Intestina  multis  et  gravibus 
malis  obnoxia  sunt.  Fabrica  quidem  iis  satis  sim¬ 
plex  est,  neque  textus  quibus  constant  morbo  su¬ 
pra  modum  apti  sunt,  sed  perpetua  fere  rerum  alie¬ 
narum  praesentia,  et  insigne  cum  aliis  partibus 
consortium  effecere,  ut  multiplici  morborum  serie 
vexari  constet.  Praeter  enim  secretionem  propriam, 
vix  unquam  aere  impuro,  alimenti  reliquiis  sordidis 
vacua  sunt ;  levissimae  quaeque  aeris  ideoque  mu¬ 
neris  cuticularis  mutationes,  alvum  mire  et  subito 

efficiunt.  Quinetiam  si  nihil  ejusmodi 'fieret,  copio¬ 
sae  nec  raro  satis  acres  secretiones  Jecoris,  Pan¬ 
creatis,  Glandium  Salivalium,  irritamenta  Concre¬ 
tionum,  Vermium,  Acidi  inibi  generati ;  facilis 
propter  abdominis  laxitatem  laesio,  involutio,  stran¬ 
gulatio,  Causarum  morbidarum  abunde  suppedita¬ 
rent. 

Intestinorum  quidem  morbi  plerique  acuti  sunt, 
atque  saepius  febrem  satis  acrem  sibi  comitem  ha¬ 
bent.  Hujusmodi  Dysenteria  est,  quae  naturam 
Epidemicam  cum  actione  topica  conjungit.  Variat 
quidem  ingenium  ejus  pro  causa,  regione,  condi¬ 
tione  corporis,  sed  longe  saepius  epidemice  cum 
febre  plus  minus  gravi  grassatur,  praesertim  apud 
incolas  regionum  soli  propiorum.  Quinimo  Hi¬ 
berniam  nostram,  licet  miti  ac  aequabili  temperie 
utentem,  saepenumero  invasit ;  multos  occupat, 
nec  paucos  letho  dat.  Visa  igitur  mihi  est  Dy¬ 
senteria  haud  inutile  dissertationis  inauguralis  ar¬ 
gumentum  fore ;  et  quamvis  tenuis  adhuc  brevis¬ 
que  nostra  experientia,  nihil  habeat,  quod  scientiae 
medicorum  de  Dysenteria  addat,  opiniones  saltem 
et  idoneae  curationis  fundamenta  ab  aliis  ac  peri- 

tioribus  hausta,  nostris  verbis  tradere  liceat»  Fas 
igitur  sit,  quauquam  artis  scribendi  rudibus,  rem 
aliquo  modo  ordiri :  veniam  simul  si  quid  inepte 
fuderit  calamus  juvenilis,  Doctos  Censores  precatis. 


DE  HISTORIA  MORBI» 

Dysenteria  maxime  in  Autumno  saevit,  et  mor¬ 
bi  impetus  aliquando  anteceditur  astrictione  alvi 
inflationeque,  fastidio  cibi,  Cardialgia,  frigoribus 
ardore  per  cutem  exceptis,  frequenti  pulsu ;  tunc 
tormina,  cupiditasque  desidendi  subeunt.  Cum 
inferior  pars  intestini  canalis  fit  inflammata,  dejec¬ 
tiones  magis  frequentes  sunt,  minusque  abundantes, 
et  quaeque  dejectio  molestis  torminibus  praecedi¬ 
tur,  et  in  intestinis  insolita  inflatio  est. 

Hoffman  sic  eleganter  Dysenteriae  impetum  de¬ 
scribit:  “  Cunctas  vero  dejectiones,  quae  sunt  nu¬ 
merosissimae,  antecedunt,  et  comitantur  crudelisis- 
sima  tormenta,  non  in  uno  loco  fixa,  sed  per  to¬ 
tam  intestinorum  canalem  vago  itinere  progredien¬ 
tia,  et  sub  quavis  sede  sentitur  molestissimus  om- 

nium  quasi  viscerum  descensus.55  Facies  dejectio¬ 
num  et  in  concretione  coloreque  est  varia,  interdum 

spumantis  muci  cruore  mixto,  aliasque  aquosi  hu- 

* 

moris  elotae  carnis  similes,  foetidoque  odore.  Inter¬ 
dum  accidit  sincerum  cruorem  excerni,  massae  coa¬ 
gulati  albuminis  frustum  casei  similes,  in  evacuatio¬ 
nibus  observantur.  Interdum  dejectiones  ex  his 
tribus  variis  materiis  consistunt.  Hae  ab  tempore, 
donec  morbus  se  remittet,  naturales  faeces  raro 
evacuantur ;  nisi  catharticum  alvum  bene  movet, 
et  per  inferiora  purgat,  et  tunc  massas  referunt  sin¬ 
gulas  et  duras,  “  Scybala,55  vocatas.  Ubi  haec  co¬ 
natibus  naturae  aut  artis  ope  evacuata  sint,  tenes-, 
mum  et  desiderium  dejiciendi  frequens,  et  omnia 
alia  symptomata  multum  levantur.  Haud  infre- 
quenter  accidit,  nisu  ex  magno  dejiciendi  hanc 
materiam,  ut  portio  recti  deorsum  impellatur,  quod 
multum  doloris  et  molestiae  per  morbum  gignit. 

Quocunque  in  modo  incipit  Dysenteria,  cito 
veram  indolem  ostendit,  et  interdum  paucis  in  die¬ 
bus  in  morte  finit.  Si  idonea  medicamina  non  ad¬ 
hibita  fuerunt  in  primo  acutoque  morbi  stadio,  et 
non  alvum  moverunt,  febris  inflammatoria  comitans 

primum  stadium  morbi,  cito  Typhi  speciem  induit, 
cum  se  trahens  omnia  infausta  morbi  indicia,  ni- 
mirum,  parvum  et  debilem  pulsum,  prostrationem 
virium,  corporis  emaciationem,  frigiditatem  mem¬ 
brorum,  glutinosos  sudores,  delirium,  singultum, 
subsultum  tendinum,  ulceratas  fauces,  invitas  de¬ 
jectiones,  dolorem  circa  praecordia,  inflationem  ab¬ 
dominis,  vomitum  materiae  biliosae,  gangraenam, 
Haec  symptomata  cum  adsunt,  medico  quidem 
quam  infaustissima  visa,  et  nisi  remissio  cito  venit, 
mors,  amica  mors,  finem  miseriis  imponit. 

Totius  corporis  diaphoresis,  moderata  pyrexia, 
dejectiones  minus  frequentes  magisque  naturalis 
concretionis,  torminum  et  tenesmi  extenuatio,  faus¬ 
ta  indicia  sunt. 


DE  DEFINITIONE. 

Cullenus  classe  Pyrexiarum  ac  ordine  Profluvia¬ 
rum  Dysenteriam  collocavit,  sicque  definit.  “  Py¬ 
rexia  contagiosa,  dejectiones  frequentes  mucosae, 
vel  sanguinolentae,  retentis  plerumque  faecibus  al¬ 
vinis,  tormina,  tenesmus.”  Oportet  me  vix  di- 


6 


DISSERTATIO  MEDICA 

cere  hanc  Culleni  definitionem  auctoribus  praesen¬ 
tis  aevi  multum  objectam  esse,  quatenus  saltem  con¬ 
tagiosam  ad  naturam  attinet ;  multorum  enim  sen¬ 
tentia  est,  conditionibus  in  solitis  munditiae  bonae- 
que  ventilationis,  vix  aut  ne  vix  quidem  Dysenteria 
am  contagiosam  esse.  In  Carceribus,  vel  Nosocomi¬ 
is,  ubi  aegri  congregati  sunt,  et  ubi  ventilatio  mundi¬ 
tiaque  non  apte  curatae  sunt,  sine  dubio,  Dysenteria 
contagiosam  speciem  induat,  profectoque  his  in  re¬ 
bus  illud  cuivis  morbo  accidat,  etiamsi  natura  antea 
contagiosa  minime  fuit.  Recens  scriptor,  (Harty) 
inquit,  Dysenteriam  saepe  Typho  conjunctam  esse, 
et  tantum  hac  in  forma  pestiferam ;  alii  sentiunt 
contagionem  ex  stercoris  effluvio,  et  non  febrili 
perspiratione  vel  spiritu  oriri.  Cullenus  credidit, 
frigus  hunc  morbum  nunquam  attulisse,  nisi  cum 
contagio  ante  accepta  fuerit,  solamque  excitantem 
causam  Dysenteriae  specialem  contagionem  fuisse. 
Haec  opinio  jam  habetur  dubia,  si  non  falsa ;  ap- 
paretque  mihi,  ut  altera  sententia  modo  citata, 
etiam  falsa  haberi  possit ;  quia  nobis  multa  exem¬ 
pla  factaque  sunt,  quae  Dysenteriam  in  rebus  jam 
perpensis  minime  contagiosa  esse  natura,  monstrant. 

Scimus  inter  Tropica ,  ubi  contagio  sese  raro  os¬ 
tendit,  Dysenteriam  saepe  navales  inter  scocios  su¬ 
bito  irrumpere,  ex  temperiei  vicissitudine  clare  ori¬ 
entem  ;  castrisque  cum  milites  nocturnis  vapori¬ 
bus  nebulisque  objecti  sunt,  praesertim  ardentem 
post  diem,  vel  madidis  in  vestimentis  recumbant, 
pars  eorum  subito  Dysenteria  opprimentur,  pars¬ 
que  febre  autumnali. 

Sydenham  mentionem  facit  nullam  contagionis 
sequentis  Dysenteriam  quam  describuit,  et  Willis 
de  eodem  morbo  loquens,  distincte  affirmat  eam 
non  fuisse  contagiosam.  In  Autumno,  1808, 
quendam  ad  modum  grassabatur  in  Londino,  quum 
nunquam  semel  observatum  est,  quavis  in  familia 
alterum  adoriri,  dum  ejus  causa,  haud  dubio  ad 
corpus  frigori  et  humori  objectum,  investigari  po¬ 
tuit.  His  cum  multis  aliis  factis  probant  recentes 
medici  Dysenteriam  non  contagiosam  esse. 

J.  V  ,J  ;  '  , .  ■ .  ...  ,  . - -  ..  ,  _ 

DE  CAUSIS  EXCITANTIBUS. 

Dysenteria  videtur  a  frigore,  humoreque,  mag¬ 
no  ardori  subito  succedentibus,  ortum  trahere )  qui- 

bus  assueta  perspiratio  suppressa  est,  et  impetus 
intestina  versus  factus.  Possit  etiam  oriri,  ex 
usu  insalubris  victus.  Liquorum  spirituosorum  ni¬ 
mius  potus  hunc  morbum  inducere  cognitus  est. 
Multi  scriptores,  Dysenteriam  usui  fructus,  vel 
bilis  nimietate,  vel  causis  utriusque  imputaverunt ; 
sed  hae  falsae  opiniones  ea  ex  re  ortae  esse  viden¬ 
tur,  quod  morbus  eo  anni  tempore  grassatur,  quo 
fructus  est  abundans,  biliosique  morbi  observantur. 
Nunc  tamen  bene  confirmatum  est,  usum  fructus, 
morbum  non  inducere,  sed  contra  ex  usu  est,  in 
ejus  remedio,  quae  res  a  Pringle  equite  illustri 
probata  est. 

Quod  ad  bilem  pertinet,  non  dubitatum  est. 
Choleram  in  Dysenteria  saepe  finire,  quae  certissi¬ 
me  interruptione  primariae  dejectionis,  astringen¬ 
tis  soporiferisque  medicaminibus  illata  est. 

Praeter  has  causas,  multae  quanquam  obscurio¬ 
res  Dysenteriae  gignendae  idoneae  sunt.  Scybala 
alvo  retenta,  bilis  vel  alia  secretio  praeter  modum 
acris,  ingesta  acria,  miasma  paludum,  vermes, 
morbi  Hepatis,  exanthemata  retro  pulsa,  bonis  auc¬ 
toribus  malo  originem  praebuisse  visa  sunt.  Dif- 

ficile  quidem  saepe  fit  inter  causas  excitantes  et 
praedisponentes  distinguere  ;  saltem  ea  qua  par  est 
accuratione. 

r 

DE  CAUSIS  PRAEDISPONENTIBUS. 

Praedisponentes  Dysenteriae  causae  videntur 
esse  quicquid  proclivitatem  habet  corpus  debilitare. 
Haec  sunt  ebrietas,  immodica  Venus,  dolor,  metus, 
anxietas,  vigilia,  tormina,  malus  victus,  olerum 
defectus,  aer  impurus.  Hujus  species  tres  recensa 
solent,  inquinatus,  humidus,  miasmaticus.  Sic  ga- 
sia  faetida  cloacarum  multis  alvum  movent,  et  iis 
ubi  versatis  Dysenteriam  inducere  dicuntur,  sal¬ 
tem  proclivitatem  conciliare.  Coelum  humidum 
quoque,  causa  Dysenteriae  praedisponens  habetur, 
nec  alia  videtur  ratio  frequentis  ejus  aggressus 
apud  cives  Belgii  et  Iernes.  Longe  vero  potior 
aeris  impuritas  e  miasmate  paludum  ducitur.  Haec 
corpori  admota  paulatim  vires  imminuit,  alvum  in¬ 
ordinatam  facit,  et  viam  Dysenteriae  cito  sternit. 

DE  CAUSA  PROXIMA. 

Causa  proxima,  yel  intestinorum  status,  quo  symp¬ 
tomata  memorata  in  morbi  historia  nituntur,  in¬ 
flammatio  est  mucosae  membranae,  praesertim  co¬ 
lon  tegentis,  una  cum  fibrarum  musculorum  con¬ 
strictione.  Hae  duae  res  indicia  satis  explicant.  Fae¬ 
cibus  in  cellis  coli  retentis,  cum  illud  intus  inflaim 
matum  est,  defectum  naturalium  dejectionum, 
magnam  et  frequentem  desidendi  cupiditatem,  tor¬ 
mina,  doloremque,  et  etiam  tenesmum  explicabit, 
quae  postrema  etiam  explicabit  sanguinis  striarum 
causam,  et  muci  secretionem,  quem  inflammata 
tegens  membrana  tam  large  effundit. 

DE  DIAGNOSI. 

Non  arduum  est  ni  fallor  Dysenteriam  ab  his 
morbis  dignoscere,  cum  quibus  saepe  confundi  di¬ 
citur.  Hi  sunt,  Colica,  Cholera  morbus,  Enter-r 
itis,  Diarrhoea. 

Colica  a  Dysenteria  facile  distingui  potest  Py- 
rexiae  absentia,  dolore  abdominis  circa  umbilicum 
torquente,  ejusque  spinam  versus  retractione ;  ab- 

dominis  musculorum  spasmis,  alvi  obstipatione, 
nimio  vomitu,  quum  morbus  nonnunquam  ileus  ap- 
pellatur* 

Cholera  a  Dysenteria  distinguitur  copia  bilis 
immensa,  quae  et  vomitu  et  sedibus  ejicitur,  viribus 
propter  evacuationes  subito  prostratis,  spasmis  mus¬ 
culorum  cruralium  fere  ultra  patientiam  urgenti¬ 
bus  ;  vomitus  aliquando  materiae  biliosae  in  Dy¬ 
senteria  apparet,  sed  spasmi  nunquam  adsunt. 

Diarrhoea  a  Dysenteria  distinguitur ;  torminibus, 
tenesmoque  multo  levioribus,  sine  pyrexia,  faeci¬ 
bus  non  cruore  mixtis,  sine  odore  faecum  Dysen¬ 
tericarum  proprio,  dejectionibus  foecum  tenuem, 
humoris  lactei  vel  ingestorum  parum  mutatorum. 

Enteritis  a  Dysenteria  distinguitur,  vomitu  fere 
constante  ;  pyrexia  magis  saeviente  ;  alvo  pertina¬ 
cius  astricta  ;  dolore  magis  fixo,  tactu  abdominis 
aucto  ;  tensione,  praecipue  circa  umbilicum  per¬ 
quam  molesta. 

DE  PROGNOSI. 

*  •  k 

In  sententiam  proferendo  de  exitu  Dysenteriae, 
medicum  oportet  esse  percautum,  et  symptomata 

quae  adsunt  accurate  investigare,  praecipue  aetatem 
viresque  aegroti,  et  stadium  ad  quod  comitans  fe¬ 
bris  orta  est.  Cum  medicamenta  data  non  indicia 
sublevant,  cum  tormina  dejectiones  non  minuunt, 
faetidaeque  sunt,  et  sine  voluntate  mittuntur,  cum 
pulsus  debilis  et  intermittens  est,  constat  morbum 
in  propinquo  esse,  citiusque,  si  frigidi  sudores,  pal¬ 
lor  moerorque  vultus,  delirium,  singultus,  subsul- 
tus  tendinum  adduntur.  Contra,  si  indicia  jam- 
jam  memorata  magno  in  gradu  non  adsunt,  si  fe¬ 
bris  non  speciem  Typhi  induit,  levisque  est,  et 
quum  vires  aegri  non  multum  exhaustae  sunt,  si 
medicamina  data  alvum  moveant,  tormina  tenesmus¬ 
que  subsidant,  vix  ac  ne  vix  quidem  medicum  pe¬ 
nes  est  prognosin  faustam  formare. 


QUAE  CADAVERIBUS  INCISIS  CON¬ 
SPICIUNTUR. 

Dissectio  plerumque  constrictiones  coli  patefe¬ 
cit,  ubi  formam  partis  gangraena  prius  non  abra¬ 
serat.  Documenta  inflammationis  constanter  re¬ 
perta  fuerunt ;  insolita  crassitudo  tunicarum  in¬ 
testinorum,  coli  rectique  ulceratio,  gangraena  coli 

rectique  ad  utrumque  aliquando  extendisse  vide¬ 
tur.  Pringle  eam  partem  Venae  Cavae,  quae  ver¬ 
tebram  lumborum  superjacit,  morbo  affectam  esse 
invenit.  Intestina  tenuia  fere  inflata  inveniuntur, 
sed  alio  in  modo  raro  morbosa,  vesica  urinaria  ali¬ 
quando  inventa  est  in  gangraenam  vergens,  vesica 
fellea  etiam  in  immensam  molem  aucta,  bile  coloris 
nigricantis  repleta  inveniebatur.  Peritoneum  alia¬ 
que  abdominis  tegmina  plerumque  inflammata  fue¬ 
runt.  Nuper  apud  medicos  India  medicinam  fa¬ 
cientes  insignis  orta  est  controversia  an  Dysente¬ 
ria  illius  regionis  Hepatitidem  semper  comitem  ha¬ 
beret  ;  tandem  vero  constat,  eos  morbos  saepe  sed 
non  necessario  conjungi ;  et  Dom.  Ballingal  (Dis. 
Ind.)  multa  produxit  exempla  quibus  nihil  ejus¬ 
modi  adfuisse  constat.  Partes  intestini  saepius  af¬ 
fectae  sunt  caput  coecum  coli  ex  flexura  sigmoi¬ 
dea,  vel  rectum.  Exinde  nonnunquam  sursum 
per  intestina  tenuiora  serpunt,  sed  raro  ventriculum 
pertingunt,  nec  nisi  in  morbo  citissimo,  color  in¬ 
testini  natura  atrior:  atque  intus  parvulas  pustu¬ 
las,  tubercula,  ulcuscula  monstrant. 

In  thorace,  vix  notam  morbi  aliquam  invenimus, 
nisi  fortasse  pulmones  induant  inflammationis  spe- 

ciem,  et  cor  quibusdam  amplificari  videatur,  vel 
saltem  amplius  justo  fit* 

DE  MEDENDI  RATIONE. 

Juste  dictum  est  per  paucos  acutos  morbos  esse, 
minus  naturalibus  corporis  viribus  pro  remedio  ob¬ 
noxios,  vel  in  quibus  expressa  indicia  sunt  magis 
fallacia  quam  in  Dysenteria. 

Quaedam  morbi  symptomata,  astringentium  ad- 
ministrationem  exigere  videntur ;  quales  frequens 
ventris  profluvium.  Tormina,  intestinorumque  do¬ 
lor,  liberum  medicaminum  usum  sedantium  requi¬ 
rere  videntur.  Hic  videtur  fuisse  modus  antiquis 
medicis  sequendus.  Homini  imperito  non  omnino 
errasse  videntur,  sed  acriore  judicio  praedito,  ratio 
talis  sanandi  sane  per  absurda  et  noxia  apparet. 

Quod  ad  optimum  curandi  modum  attinet  in 
Dysenteria,  haud  parva  dissentio  existere  reperie- 
tur,  quod  ad  malos  vel  bonos  affectus  venaesectionis 
hoc  in  morbo.  Quidam  putant  hanc  pernecessa¬ 
rium,  dum  alii  jugulare  hominem  contendunt. 

Certe  cum  his  sentio,  qui  in  hoc,  multisque  aliis 

febrilibus  morbis  detractionem  sanguinis  vindicant, 
et  quoniam  primum  stadium  Dysenteriae,  si  omni¬ 
no  grave,  febre  inflammatoria  comitatum  est,  vi¬ 
deatur  detractio  sanguinis  efficacissimum  remedium 
ducendum  est,  et  in  quovis  morbi  stadio,  nisi  gan¬ 
graena  adsit,  adhibendum.  Inter  eos  qui  detractio¬ 
nem  sanguinis  defendunt,  reperimus  J.  Baker,  qui 
sequenti  modo  loquitur  :  “  Sanguinis  detractionem, 
inquit,  supervacuam  fore,  medicis  incidit  diu,  in- 
veteravitque  male  fundata,  male  ominata  opinio. 
Id  vero  auxilium  inter  initia,  maxime  si  signa  in¬ 
flammationis  aliqua  adessent,  nunquam  alienum  de¬ 
prehendi.”  Hoffman  quoque  de  venaesectione  di¬ 
cit,  “  Multiplici  ductus  experientia  statuo,  quod 
in  subjectis  valde  plethoricis,  diaetae  vinosae  ad- 
suetis,  si  Dysenteria  cum  febre  continua  comitatur 
omnino  perquam  sit  necessarium  venam  ab  initio 
morbi  secare.”  Pringle  inquit,  “  That  it  may  be 
proper  to  begin  with  the  venesection,  though  Dy- 
sentery  of  itself  may  not  require  that  evacuation  ; 
but  from  the  accompanying  inflammatory  symp- 
toms,  it  is  frequently  indispensable,  and  always 
conducive  to  the  cure,”  Reperimus  tropicam  Dy- 

senteriam,  scalpello  tractam  esse,  saltem  a  quibus¬ 
dam  chirurgis  qui  eam  putant  inflammatorium  mor¬ 
bum.  Venaesectio  in  levioribus  et  tutioribus  mor¬ 
bi  formis  possit  omitti,  si  indicia  inflammationis 
non  adsunt,  et  si  dolor  non  sit  constans  et  tantum 
subinde  fiat.  Hac  in  forma  morbi,  sine  dubio  aliis 
remediis  cedere  possit ;  sed  initio  morbi  inflamma¬ 
tio’  est  tam  opportuna  occurrere,  et  tam  saepe  in 
morte  paucis  post  horis  finit,  si  chirurgus  non  usus 
scalpello  fecerit  cum  licuit,  cito  eum  negligentiae 
poenitebit.  In  toto  mihi  videtur,  ut  stricta  et  ma¬ 
tura  attentio  ad  sanguinis  detractionem,  et  anti- 
phlogisticum  regimen,  in  omnibus  solitis  morbi 
conditionibus,  non  modo  vitam  aegri,  sed  etiam 
medici  famam  servabit. 

Emetica  medicis  in  Dysenteria  remedio  data 
fuerunt,  sed  in  administratione  multa  cura  opus 
est,  cum  mala  interdum  sunt.  Validissima  sunt 
quum  dejectionibus  operantur,  parvisque  in  dosibus 
dantur.  Ipecacuanha  ita  data  sursum  et  deorsum 
operari  videtur,  in  Dysenteria  bonum  remedium, 
et  omnibus  medicis  laudata  est. 

Antimonialia  tamen  praeferenda  sunt  accommo- 

data  ad  morbum  quam  inflammatoriam  praeser- 
timque  ad  spasmum,  quum  in  primo  impetu,  uni¬ 
versa  corporis  relaxatio  facta  est.  Hae  praeparati¬ 
ones  Antimonii,  quae  cutem  afficiunt  alvumque 
ducent  eodem  tempore,  anteponenda  sunt.  Iaco- 
bi  pulvis  repertus  fuit  hoc  ad  propositum  sufficere. 
Inter  mitissima  et  certissima  purgantia,  adhibita  ad 
alvum  ducendam,  sunt  sales  neutri ;  praesertim 
Tartras  Potassae,  Sulphas  Magnesiae,  Tartras 
Potassae  et  sodae,  Sulphas  sodae,  Phosphas  sodae, 
&c. 

Haec  tepido  balneo  fomentationibus  adjuta, 
magno  ex  usu  sunt. 

In  tenesmum  aliosque  molestos  dolores  sublevan¬ 
dos  Enemata  multum  laudata  sunt.  Sine  dubio 
aliquid  boni  efficere  possunt  cum  rite  facta  ac  op¬ 
portune  administrata  ;  apparet  tamen,  auxilium  ex 
usu  derivatum  incommodis  frequentem  usum  se¬ 
quentibus  aequalem  esse. 

Richter,  de  enematis  loquens,  [dicit,  “  Neither 
did  emollient  injections  do  by  far  so  much  good  as 
I  expected,  they  for  the  most  part  came  off  again 

without  effect,  they  often  encreased  and  renewed 
the  panis.” 

Blane  quoque  hoc  parvi  momenti  reperit ;  in¬ 
quit,  “  They  ever  encreased  the  uneasiness,  and 
made  the  patient  feel  languid  and  exhausted.” 

Dr.  Harty  Eblanae,  qui  scriptis  suis  Theoriam 
et  curationem^Dysenteriae  illustravit,  Ipecacuanam 
ex  enemate  in  alvum  injectam  summis  laudibus 
prosecutus  est.  Haud  dubium  est  illud  medica¬ 
mentum  Dysentericis  in  ventriculum  receptum 
mire  proficere,  neque  absurdum  est  credere  eo 
intensius  quo  parti  affectae  propius  admota  est, 
virtutes  Ipecacuanae,  saltem  magna  ex  parte,  e 
Diaphoresi  pendere,  quanquam  minime  inficias  eam 
quin  ventriculum  ac  intestina  ac  solet  pellendo,  ac¬ 
tionem  naturalem  horum  restituere  tendat.  Olim 
specifica  quadam  facultate  prodesse  putabatur. 

Neque  minoribus  laudibus  a  recente  quodam 
scriptore  submurias  Hydrargyri  elatus  est. 

“  Sive  purgans  tantum  reputes,  sive  sudorificam, 
sive  deobstruans,  nullum  remedium  Hydrargyrum 
in  hoc  morbo  curando  aemulari  potest.  Triplice 
enim  ratione  propugnat.  Purgando  alvum  sordi- 

bus  suis  liberat,  sudorem  movendo  ejus  actionem 
mire  efficit,  adque  actionem  regularem  reducere 
tendit,  obstructionem  solvendo,  bilem  quae  hoc 
morbo  plus  minus  turbatur  restituit.” 

Frictiones  camphoratae,  opii,  vel  quod  melius 
est  Hyosciami  usus,  dolorem  et  irritationem  suble¬ 
vant,  atque  maxime  utiles  demum  evadunt,  tamen 
nunquam  in  primis  stadiis  adhiberi  debet.  Si  tormi¬ 
na  et  tenesmum  remediis  supradictis  mitigare  non 
possumus,  vesicatorium,  parti  abdominis  maxime  la¬ 
boranti  nonnunquam  affert  levamen,  et  hoc  reme¬ 
dium  magis  necessarium  erit,  si  qua  pars  dolore 
fixo  et  conficiente  vexetur.  Astringentia  et  amara 
saepe  insigni  solatio  sunt,  saepe  sala  relicta  praesi¬ 
dia.  Horum  optima  sunt  Catechu,  Kino,  Haema- 
toxyli,  opiata.  Sed  Catechu  fortasse  ut  potentis- 
simum  astringens  ita  hoc  morbo  utilissimum  reme¬ 
dium  inventum  est :  et  clarissimus  medicinae  The- 
oreticae  in  hac  Academia  Professor  Andreas  Dun- 
can  senior  nos  certiores  fecit,  se  optimo  illo  medi¬ 
camine  jam  multos  annos  et  felicissime  usum 
esse,  semperque  caeteris  ejusdem  classis  praestare 
reperisse.  Sed  in  Chronica  Dysenteria  de  qua  nunc 

loquimur  maximum  commodum  nonnunquam  deri¬ 
vari  potest,  ab  usu  fasciae  laneae,  ita  abdomini  cir¬ 
cumdatae,  ut  aequalem  faciet. 

Cum  aeger  ad  sanitatem  reducitur,  et  potest  so¬ 
litis  muneribus  fungi,  oportet  eum  maxime  prae¬ 
cavere,  et  sobrie  vivere,  et  semper  esse  calide  vesti¬ 
tum,  ut  morbus  de  integro  recidere  opportunus 
objiciendo  frigori,  humori,  vapori  nocturno  coelo, 
vel  subitis  coeli  mutationibus.  Vestiretur  etiam 
juxta  cutem  laneo  cum  panno  pro  veste,  qui  caute 
et  gradatim,  si  unquam,  deponi  debet,  verum  ni 
fallor,  si  aeger  eo  totam  per  vitam  deinceps  utatur 
multo  minus  Dysenteriae  malisque  intestinorum 
dolentibus  obnoxius  erit. 


FINIS. 

